Referat fra årsmøtet i Fredrikstad MS speidergruppe 27022014

* 1. **Godkjenning av innkalling og saksliste**

Innkallingen ble godkjent.

* 1. **Godkjenning av representanter**
	2. **Godkjenning av saksliste**

Sakslisten ble godkjent.

* 1. **Val av tellekorps**: Knut Olav Seland og Erika Kurahachi
	2. **Valg av referent**: Margareth Iuell-Heitmann
	3. **Valg av to til å underskrive protokoll:** Bjørn Erik Simensen og Didrik Seland

**2 Årsrapport fra gruppa og enhetene**

**Gruppa**

Rita gjennomgår gruppas årsrapport. Medlemstallet er stigende. Noen feil i rapporten, ”Det har vært flere fellesarrangementer i 2011” skal være ”2013”. Under fellesaktiviteter bør det også nevnes at gruppa ble tildelt 15 000 kr fra Fri fond for å oppgradere sertifikater så 5 ledere kan kjøre gruppas tilhenger. Dette er gjennomført.

**Beveren**

Rita informerte. Det har vært litt færre barn på høsten enn på våren. Det er kun en som er gammel nok til å gå over i småspeideren til høsten, resten blir. Beverne har ikke som *motto* (som det står i rapporten) men som *formål* å introdusere de aller yngste for friluftsliv og lære å bli glad i naturen.

**Småspeideren**

Bjørn Erik Simensen informerte. Bjørn Erik Simensen overtok etter Håvard Larsen. Det er hele tiden tilsig av nye småspeidere.

Bjørn Erik sier det er behov for flere voksne under møtene. Årsmøtets deltakere foreslår at man forsøker å få med noen foreldre. Det kan være lurt å skrive på ”ukas e-post” når det kommer et møte hvor det er behov for ekstra voksenhjelp. Ole Martin synes det er flott at de bruker kirkesalen så mye som de gjør. Ole Martin skryter også av lederne i kraft av å være småspeiderpappa. Det er tydelig at lederne tar planleggingen av møtene på alvor. Det er veldig populært med merker.

**Troppen**

Knut Olav Seland informerer. Troppen har hatt et veldig spennende år. Det har vært tur til Lifjell, Korpsting i Flekkefjord, kretsbannerkonkurranse og deltakelse i NM, landsleir i Stavanger, Kick Off med ”Høyt og lavt” i Vestfold, JOTA/JOTI i kirken.

Knut Olav spør om troppen allikevel delta på kretsens JOTA/JOTI neste år. Troppen og gruppa har en utfordring i å få flere speidere til å delta på speidergudstjenestene. Ole Martin gjør en flott jobb med gudstjenestene.

**Roverlaget**

Adina Adolfsen informerte. Roverlaget består av 5 rovere. DehHar hatt flere turer, julebord og jentetur. De har også vært på kurs Camp Education i Sørmarka. De deltok og vant ”Roverrace” i april. De har hjulpet til en del i troppen.

Det går an for småspeiderne å ta kontakt når de trenger hjelp på møtene.

Årsmøtet er enige i at det er flott at gruppa har fått et roverlag igjen, det er viktig å investere i dette arbeidet. Det er mange speidere som etter hvert blir gamle nok til roverlaget, så det er viktig å holde liv i roverlaget så det er et tilbud til disse.

3.  **Regnskap**

**Regnskap**

Vidar Hermansen gjennomgikk regnskapet. Årsresultatet er på -46 991NOK. det har vært handlet mye utstyr dette året, og gruppa har blant annet gitt penger i gave til nytt møblement i menighetsalen. Møbeltilskuddet  skulle egentlig vært gitt i 2012 og vært ført på fjorårets regnskap, og da ville årets regnskap gått nærmere null, men de har blitt overført på årets regnskap. Ole Martin informerte om at det nå er vedtatt at møblene skal kjøpes inn. Planen har vært å vente til nabohuset skal rives, men nå er denne rivingen utsatt i flere år, og derfor har man valgt å sette i gang.  Hyttefondet står fortsatt, selv om hytteplanen er skrinlagt. Kr 27 600 av disse midlene skal brukes til møbeltilskuddet.

Det ble vedtatt flg. korreksjon i regnskapet. Loppemarkedet i 2012 ble ført på «arrangementinntekt», mens årets loppemarked har blitt ført på «salgsinntekt» og derfor er arrangemetsinntekten mindre og salgsinntekten større i 2013 enn i 2012. Inntektene bør føres på samme post hvert år.

Noen speidere har fått mulighet til å servere ved kretsens ”Senk skuldrene-arrangement” samt deltatt i andre dugnader.  Dette skal reserveres til deltakelse på jamboree i 2015 og er ført som kortsiktig gjeld. Dette spesifiseres i note til regnskapet.

Gruppa har 443 698 i egenkapital.

Revisor har revidert årets regnskap og har i dag hatt et oppsummeringsmøte med gruppestyret.  Regnskapet godkjennes under forutsetning av noen tilbakemeldinger til revisor fra gruppestyret.

Regnskapet ble vedtatt under forutsetning av at revisors beretning foreligger..

Det legges inn ekstra noter vedr. tilskudd, jamboreetilskudd samt disponering av hyttefondet til møbler.

4. **Forslag til endringer i speidergruppas vedtekter mht. underskrifter på vegne av speidergruppa.**

Forslag til endret punkt 5 om gruppeledelsen:

*Gruppeledelsen*

*Gruppeledelsen har det daglige ansvaret for gruppens virksomhet og representerer gruppen utad. Den oppnevner også ledere i flokk og tropp.*

*Gruppeledelsen skal sørge for et godt forhold til lokale myndigheter, lokalsamfunn og andre organisasjoner i nærområdet.*

Endres til:

*Gruppeledelsen har det daglige ansvaret for gruppens virksomhet. Den oppnevner også ledere i flokk og tropp.*

*Gruppeledelsen skal sørge for et godt forhold til lokale myndigheter, lokalsamfunn og andre organisasjoner i nærområdet.*

Forslag til nytt punkt 8:

*Representasjon utad*

*Speidergruppen representeres utad av gruppeleder og en gruppeassistent i felleskap.*

Dette vil forenkle prosessen der dagens vedtekter krever underskrifter av hele gruppestyret.

Det kom flere forslag til endringer av vedtekter, men dette bør tas til neste år. Vedtektene sammen med forslag til endringer bør da sendes ut i tid god før årsmøtet.

Endringen av punkt 5 og det nye punkt 8 ble vedtatt.

5**. Valgkomiteens innstilling presenteres og presentasjon av kandidater som har sagt seg villige til å motta valg**

Knut Olav Seland informerte om innstillingen. Valgkomiteen har i en e-post til alle speidere/speiderforeldre oppfordret om å ta kontakt hvis man er interessert i å være med i gruppestyret. Det har ikke vært stor respons her, men nesten hele styret har sagt ja til å ta gjenvalg. Vidar Hermansen ønsker å tre ut som regnskapsfører og Adelina Adolfsen ønsker å tre ut som gruppeassistent. Disse ble takket for innsatsen for gruppa.

**5.1 Gjennomføring av valg**

Valget ble gjennomført i tråd med valgkomiteens innstilling.

Gruppeleder, 2 år Rita Standal

Gruppeassistent, 1 år Geir Kristiansen

Gruppeassistent, 1 år Aage-Kristian Halvorsen

Gruppeassistent, 2 år Lars Berg Andreassen

Gruppeassistent, 2 år Hedda-Marie Pedersen

Gruppeassistent (vara) Erika Kurahachi

Kasserer, 1 år Beate Molander

Regnskapsfører, 2 år Thomas Zachariassen

Revisor Tom Rohde-Moe

Det ble valgt delegater til korpstinget:

Delegat til korpsting Gruppeleder

Delegat til korpsting Didrik Seland

Delegat til korpsting Jon Daniel Steinli

Delegat til korpsting Hedda-Marie Pedersen

Delegat til korpsting Astrid Seland

Delegat til korpsting Birgitte Hermansen

Delegat til korpsting Aage-Kristian Halvorsen

Delegat til korpsting Knut Olav Seland

Delegat til korpsting Rino Hermansen

Det ble valgt ny valgkomité:

Valgkomité Vidar Hermansen

Valgkomite Bjørn Erik Simensen

6. **Eventuelt**

6.1 Ole Martin gratulerer gruppa med 90-årsdagen som er i disse dager. Han reiste spørsmålet om det bør arrangeres en jubileumsgudstjeneste på Skihytta eller i lavvoen hvor gamle speidere blir spesielt invitert?

6.2 Ole Martin ønsker dialog med gruppa om hvordan speiderparadene bør gjennomføres. Bør de gjennomføres på et annet tidspunkt? Kan de brukes mer bevisst til å for eksempel dele ut merker? Bør flaggsangen og fedrelandssalmen skiftes ut? Kristen trening er en del av speiderarbeidet, og det er et ønske at flere speidere skal delta sammen med familien sin.

6.3 Fullmakten til Speidernes Venners bankkonto bør følge gruppestyret. Det foreligger et forslag om at gruppeleder og kasserer har fullmakt og regnskapsfører innsyn. Utskriften fra kontoen kan legges fram på gruppestyremøter. Håvard Larsens og Vidar Hermansens fullmakter trekkes tilbake. Dette må registreres i Brønnøysund.

Forslaget ble vedtatt.

6.4 Den delen av bygget hvor de gamle speiderrommene ligger, er solgt. Fortsatt er det ting der, og speiderne kan fortsatt disponere rommene. Det er mange som har tilgang til rommene nå, og derfor ber Kirkevergekomiteen om at rommene ryddes. Kan vi sette inn noen krefter der en torsdag etter et speidermøte.

Rita har handlet inn hyller og kasser til ”Tømmerhytta”. Her gjenstår det noe monteringsarbeid.

Fredrikstad 27. februar 2014

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Bjørn Erik Simensen Didrik Seland